text: Útgrevsturin fyri stórari íbúðarverkætlan byrjaði í dag
text: #000001
text: Seinasta summar bjóðaði Nes kommuna út lendið við Regnavegin, beint sunnan fyri Svangaskarð, á leið 8.000 m2, alment til sølu til fjølbroytta íbúðarbygging.
text: #000002
text: Sp/f Skákið við Høgna Petersen o. fl., Saltnes, keypti lendið til at byggja upp til 70 íbúðir í økinum.
text: #000003
text: Sáttmálin millum Nes kommunu og Skákið er treytðaur av, at kommuan eigur grótið. RTS og Skákið hava gjørt sáttmála um avgrevstur og spreinging av grótinum.
text: #000004
text: Nes kommuna hevur gjørt avtalu við Skákið um lessing og koyring av grótinum oman í Oyrarnar. Somuleiðis hevur Nes kommuna gjørt avtalu við RTS um móttøku og útlegging av grótinum til brimverju í Oyrunum.
text: #000005
text: Í dag byrjaði so avgrevsturin við Regnavegin. Hetta er ein stór og spennandi íbúðarverkætlan. Íbúðirnar fara at hava eitt framúr útsýni og liggja væl fyri, tætt við Toftavatn, beint við ítróttarøkið á Svangaskarði, skúla, barnagarð og frítíðarskúla – og við bili eru bert 15 min til Havnar.
text: #000006
text: Í løtuni verða tekningarnar til íbúðirnar gjørdar lidnar, og eftir ætlan byrjar sjálv byggingin av íbúðunum seint í summar.
text: #000007